Fenomen neobișnuit în România, în noaptea de vineri spre sâmbătă. Cerul a fost colorat într-o nuanță roșiatică de o Auroră Boreală, ca urmare a unei furtuni geomagnetice puternice.
Aurora a fost vizibilă în București, în Timiș, dar și în alte județe, precum Bihor, Buzău, Iași sau Sălaj. Localnicii și pasionații de astrofotografie au surprins în imagini culorile vibrante ale aurorei, cu nuanțe de roșu și albastru vizibile cu ochiul liber, un lucru destul de neobișnuit pentru România.
Specialiștii sugerează că aurora ar putea fi vizibilă și în serile următoare. În ciuda spectacolului vizual oferit, autoritățile americane au semnalat potențialele pericole ale furtunii, precum perturbarea rețelelor electrice și a comunicațiilor prin satelit. Cu toate acestea, Agenția Aviației Civile a indicat că nu se așteaptă la un impact semnificativ asupra traficului aerian.